ai4bharat/Pralekha huggingface dataset:
পরিবেশওঅরণ্যমন্ত্রক
শ্রী ভূপেন্দর যাদব দেশের সব জলাভূমির তথ্য সম্বলিত ‘ওয়েটল্যান্ড অফ ইন্ডিয়া’ পোর্টালের সূচনা করেছেন
নয়াদিল্লী, ০২ অক্টোবর, ২০২১
গান্ধী জয়ন্তী উপলক্ষ্যে পরিবেশ, বন ও জলবায়ু পরিবর্তন মন্ত্রক আজাদি কা অমৃৎ মহোৎসব উদযাপনের জন্য যে বিশেষ উদ্যোগ নিয়েছে তার অঙ্গ হিসেবে ‘ওয়েটল্যান্ড অফ ইন্ডিয়া’ পোর্টালের সূচনা করা হয়েছে। কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী ভূপেন্দর যাদব এই পোর্টালের সূচনা করেন। http://indianwetlands.in/-তে ক্লিক করলে দেশের জলাভূমি সম্পর্কে সব তথ্য পাওয়া যাবে।
পোর্টালটিতে জলাভূমি সম্পর্কিত বিভিন্ন তথ্য বিস্তারিতভাবে দেওয়া হয়েছে। ছাত্রছাত্রীদের সুবিধার জন্য ভিডিও আপলোড করা হয়েছে। পোর্টালের বিষয়ে যাবতীয় তথ্য প্রশাসনের কাছে পৌঁছে দেওয়ার জন্য রাজ্য ও কেন্দ্রশাসিত অঞ্চলগুলিকে একটি ড্যাশবোর্ডের মাধ্যমে যুক্ত করা হয়েছে। আগামীদিনে ওয়েবসাইটটিতে আরও তথ্য সংযোজন করা হবে। যেকোন নাগরিক পোর্টালে তাদের নাম নিবন্ধন করতে পারেন এবং জলাভূমি সম্পর্কিত বিভিন্ন ছবি আপলোড করতে পারবেন। নিবন্ধীকৃত নাগরিকরা জলাভূমি মিত্র-র ভূমিকা পালন করতে পারেন।
পরিবেশ, বন ও জলবায়ু পরিবর্তন মন্ত্রক জার্মানীর ডয়েচে গেজেলশ্যাফট ফ্যুর ইন্টারন্যাতসিওনাল সুজামেনআরবাইট  জিএমবিএইচ-এর সঙ্গে যৌথভাবে এই পোর্টালটি তৈরি করেছে। জামার্নীর পরিবেশ মন্ত্রক আন্তর্জাতিক জলবায়ু উদ্যোগের আওতায় প্রকৃতি সংরক্ষণ ও প্রকৃতি সুরক্ষা কর্মসূচিতে প্রকল্পটিতে যুক্ত হয়েছে।
CG/CB/NS
(Visitor Counter : 133
নতুনওপুনর্নবীকরণযোগ্যজ্বালানিমন্ত্রক
নতুন এবং পুনর্নবীকরণযোগ্য জ্বালানী মন্ত্রকের পিএম-কুসুম প্রকল্পে ভুয়ো ওয়েবসাইটে নিবন্ধীকরণের বিষয়ে সতর্কীকরণ
নয়াদিল্লী, ৩ জুন, ২০২০
নতুন এবং পুনর্নবীকরণযোগ্য জ্বালানী মন্ত্রকের সম্প্রতি নজরে এসেছে প্রধানমন্ত্রী কিষাণ উর্জা সুরক্ষা এবং উত্থান মহাভিযান  প্রকল্পে নিবন্ধীকরণের জন্য বেশ কিছু নতুন ওয়েবসাইট দেখা যাচ্ছে। এই ওয়েবসাইটগুলি জনসাধারণকে ভুল বুঝিয়ে তথ্যের অপব্যবহার করছে। মন্ত্রক ১৮ই মার্চ প্রকল্পের সুবিধাভোগী এবং জনসাধারণকে পরামর্শ দিয়েছে, এ ধরণের ওয়েবসাইটে তাঁরা যেন কোনো তথ্য জমা না দেন এবং নিবন্ধীকরণের জন্য টাকাও জমা না করেন। কিন্তু তা সত্ত্বেও এ ধরণের ভুয়ো ওয়েবসাইটের বিষয়ে আরও কিছু খবর পাওয়া গেছে।
মন্ত্রক তাই আবারও সমস্ত সুবিধাভোগী এবং জনসাধারণকে এই ওয়েবসাইটগুলির বিষয়ে সতর্ক থাকার পরামর্শ দিয়েছে। সন্দেহজনক এ ধরণের ওয়েবসাইটের বিষয়ে কেউ কোনো তথ্য পেলে তৎক্ষণাত জানাতে অনুরোধ করা হয়েছে।
২২শে জুলাই ২০১৯-এর নির্দেশনামা অনুসারে এই প্রকল্পের বিষয়ে বিস্তারিত তথ্য প্রকাশ করা হয়েছিল। সৌর পাম্প, কৃষি ক্ষেত্রে ব্যবহৃত বিভিন্ন পাম্প এবং গ্রিডগুলিকে এই প্রকল্পের আওতায় আনা হয়েছে। রাজ্য সরকারের অনুমোদিত সংস্থা এই প্রকল্প বাস্তবায়িত করছে। এই সংস্থাগুলির তালিকা, প্রকল্পের বাস্তবায়নের বিষয়ে বিস্তারিত তথ্য জানার জন্য www.mnre.gov.in. ওয়েবসাইটে পোর্টালটি দেখার জন্য বলা হয়েছে অথবা মন্ত্রকের হেল্পলাইন 1800-180-3333 এই নম্বরে ফোন করে তথ্য জানার জন্য বলা হচ্ছে।
(CG/CB/NS
শিল্পওবাণিজ্যমন্ত্রক
ভারত ও মরিশাস সার্বিক অর্থনৈতিক সহযোগিতা এবং অংশীদারিত্ব চুক্তি স্বাক্ষর করেছে
নতুন দিল্লি, ২৩ ফেব্রুয়ারি, ২০২১
বিদেশ মন্ত্রী শ্রী এস জয়শঙ্কর ও মরিশাসের প্রধানমন্ত্রী শ্রী প্রবীন্দ জুগনাথ এর উপস্থিতিতে ভারত সরকারের বাণিজ্য সচিব ডঃ অনুপ ওয়াধওয়ান ও রাষ্ট্রদূত শ্রী হায়মান্ডোয়েল দিলুম,মরিশাস সরকারের বিদেশ বিষয়ক, আঞ্চলিক সংহতিকরণ এবং আন্তর্জাতিক বাণিজ্য সচিব গতকাল পোর্ট লুইসে ভারত-মরিশাসের মধ্যে "সার্বিক অর্থনৈতিক সহযোগিতা ও অংশীদারিত্ব চুক্তি"  স্বাক্ষর করেছে।
আফ্রিকার কোন একটি দেশের সঙ্গে ভারতের এই প্রথম সিইসিপিএ বাণিজ্য চুক্তি স্বাক্ষরিত হয়েছে। এটি এমন একটি চুক্তি, যা পণ্য, বাণিজ্য সম্পর্কিত বিধি, পরিষেবা সংক্রান্ত বাণিজ্য, ব্যবসায়ের প্রযুক্তিগত বাধা  দূর করবে,বিরোধ নিষ্পত্তি করবে ,টেলিকম, আর্থিক পরিষেবাগুলি অন্তর্ভুক্ত করবে এবং অন্যান্য অঞ্চলে শুল্ক পদ্ধতি ক্ষেত্রে সহযোগিতা দান করবে।
প্রভাব / সুবিধা: সিইসিপিএ দুটি দেশের মধ্যে বাণিজ্যকে উৎসাহিত ও উন্নত করার জন্য একটি প্রাতিষ্ঠানিক ব্যবস্থা প্রদান করবে। ভারত থেকে
খাদ্যদ্রব্য এবং পানীয়, কৃষি পণ্য, বস্ত্র এবং বস্ত্র সম্পর্কিত সামগ্রী , বৈদ্যুতিন সরঞ্জাম সহ ৩১০টি পণ্য রফতানি করা হবে।অন্যদিকে মরিশাস হিমায়িত মাছ, বিশেষ চিনি, বিস্কুট, তাজা ফল, জুস,বিয়ার, অ্যালকোহলযুক্ত পানীয়, সাবান, ব্যাগ, চিকিৎসা ও শল্য চিকিৎসা সরঞ্জাম এবং পোশাক সহ ৬১৫ টি পণ্যের সম্ভার নিয়ে ভারতের মতো উপযুক্ত বাজারে প্রবেশ করতে পারবে।
পরিষেবা সংক্রান্ত বাণিজ্য ক্ষেত্রে, ভারতীয় পরিষেবা সরবরাহকারীদের থেকে পেশাদার পরিষেবা, কম্পিউটার সম্পর্কিত পরিষেবা, গবেষণা ও উন্নয়ন, অন্যান্য ব্যবসায় পরিষেবা, টেলিযোগাযোগ, নির্মাণ, বিতরণ, শিক্ষা, পরিবেশগত, আর্থিক, পর্যটন ও ভ্রমণ সম্পর্কিত, বিনোদনমূলক, যোগা, অডিও-ভিজ্যুয়াল পরিষেবা এবং পরিবহন পরিষেবা-এর মতো ১১ টি বৃহত্তর পরিষেবার মধ্যে ১১৫ টি আনুষঙ্গিক পরিষেবার সুযোগ সুবিধা গ্রহণ করতে পারবে।
পেশাগত পরিষেবা, গবেষণা ও উন্নয়ন, অন্যান্য ব্যবসায়িক সেবা, টেলিযোগাযোগ, আর্থিক, বিতরণ, উচ্চশিক্ষা, পরিবেশ, স্বাস্থ্য, পর্যটন ও ভ্রমণ সম্পর্কিত সেবা, বিনোদনমূলক সেবা এবং পরিবহন সেবা সহ ১১ টি বিস্তৃত পরিষেবা ক্ষেত্র থেকে ভারত প্রায় ৯৫ টি আনুষঙ্গিক পরিষেবার সুযোগ সুবিধা সরবরাহ করেছে।
উভয় দেশ চুক্তি স্বাক্ষরের দু বছরের মধ্যে সীমিত সংখ্যক অত্যন্ত সংবেদনশীল পণ্যগুলির জন্য একটি অটোমেটিক ট্রিগার সেফগার্ড মেকানিজম  এর জন্য আলোচনায় বসতে সম্মত হয়েছে।
সময়সীমা: পূর্ব নির্ধারিত সময় অনুযায়ী এই চুক্তি কার্যকর হবে।
"ভারত-মরিশাস সিইসিপিএ" দুই দেশের মধ্যে গভীর এবং বিশেষ সম্পর্ককে আরও মজবুত করে তুলবে।
প্রধানমন্ত্রীরদপ্তর
শ্রী শ্রী হরিচাঁদ ঠাকুরকে তাঁর জন্ম জয়ন্তীতে প্রধানমন্ত্রীর শ্রদ্ধার্ঘ
নয়াদিল্লি, ১৯ মার্চ, ২০২৩
প্রধানমন্ত্রী শ্রী নরেন্দ্র মোদী শ্রী শ্রী হরিচাঁদ ঠাকুরকে তাঁর জন্ম জয়ন্তীতে শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন :
“তাঁর জন্ম জয়ন্তীতে আমি শ্রী শ্রী হরিচাঁদ ঠাকুরকে প্রণাম জানাই। সমাজে অসাম্য দূর করা এবং সম্প্রীতি প্রসারিত করার ক্ষেত্রে তিনি যে উদ্যোগ নিয়েছিলেন তা অভূতপূর্ব। সামাজিক ন্যায়ের ওপর গুরুত্ব দিয়ে শ্রী ঠাকুর সকলের মধ্যে শিক্ষার প্রসার ঘটাতে কাজ করেছেন। তাঁর আদর্শকে বাস্তবায়িত করার জন্য আমাদের একযোগে কাজ করতে হবে।”
PG/CB/DM/
(
প্রধানমন্ত্রীরদপ্তর
প্রধানমন্ত্রীর সঙ্গে জাপানের প্রতিরক্ষা মন্ত্রীর সাক্ষাৎ
নয়াদিল্লি, ২০ আগস্ট, ২০১৮
জাপানের প্রতিরক্ষা মন্ত্রী শ্রী ইতসুনোরি ওনোডেরা সোমবার  প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন।
প্রধানমন্ত্রী হিসাবে দায়িত্ব গ্রহণের অনেক আগে থেকেই জাপানের সঙ্গে তাঁর সুদীর্ঘ সম্পর্কের কথা প্রধানমন্ত্রী মোদী স্মরণ করেন। সাম্প্রতিক বছরগুলিতে ভারত ও জাপানের মধ্যে বিশেষ কৌশলগত ও আন্তর্জাতিক স্তরে অংশীদারিত্বের ক্ষেত্রে সম্পর্কের পরিধি বৃদ্ধি পাওয়ায় ও গভীরতর হওয়ার বিষয়টিকে তিনি স্বাগত জানান।
প্রধানমন্ত্রী মোদী বলেন, ভারত ও জাপানের সম্পর্কের ক্ষেত্রে প্রতিরক্ষা সহযোগিতা একটি গুরুত্বপূর্ণ স্তম্ভ। দু’দেশের মধ্যে প্রতিরক্ষা ক্ষেত্রের নানান বিষয়ে আলাপ-আলোচনা বাড়তে থাকায় তিনি সন্তোষ প্রকাশ করেন। ভারত ও জাপানের সেনাবাহিনীর মধ্যে প্রতিরক্ষা ক্ষেত্রেও সহযোগিতা বৃদ্ধি পাওয়ার বিষয়টিকেও প্রধানমন্ত্রী স্বাগত জানান। উভয় দেশের মধ্যে প্রতিরক্ষা প্রযুক্তি ক্ষেত্রে সহযোগিতার অগ্রগতির তিনি প্রশংসা করেন।
প্রধানমন্ত্রী মোদী গত বছর জাপানের প্রধানমন্ত্রী শিনজো আবের সফল ভারত সফরের কথা বিশেষভাবে স্মরণ করে বলেন, চলতি বছরের শেষ দিকে জাপান সফরের ব্যাপারে তিনি অত্যন্ত আশাবাদী।
CG/BD/SB…
(Visitor Counter : 81
প্রধানমন্ত্রীরদপ্তর
ওনাকে ওবভা-কে তাঁর জয়ন্তীতে শ্রদ্ধা প্রধানমন্ত্রীর
নতুন দিল্লি, ১১ নভেম্বর, ২০২১
মহান কন্নড মহিলা যোদ্ধা ওনাকে ওবভা-কে তাঁর জয়ন্তীতে বিনম্র শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী। শ্রী মোদী বলেছেন, ওনাকে ওবভা আমাদের নারী শক্তির প্রতীক হিসেবে প্রেরণা যোগান।
এক ট্যুইটে প্রধানমন্ত্রী বলেছেন, "অসীম সাহসী ওনাকে ওবভা-কে তাঁর জয়ন্তীতে বিনম্র শ্রদ্ধা। তিনি যে সাহসিকাতর সঙ্গে তাঁর লোকজন ও সংস্কৃতির সুরক্ষায় লড়াই চালিয়েছেন, তা কখনও ভোলার নয়। নারীশক্তির প্রতীক হিসেবে তিনি আমাদের প্রেরণা যোগান।"
CG/BD/AS/
(
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডক্টর জিতেন্দ্র সিং আগামীকাল গভর্নেন্স বিষয়ে সেক্টরাল বিশেষজ্ঞদের সাথে ডিএআরপিজি-র ভিশন ইন্ডিয়া @ ২০৪৭ বৈঠকে পৌরোহিত্য করবেন
নতুন দিল্লি, ১৪ জানুয়ারি, ২০২২
প্রধানমন্ত্রীর নির্দেশ অনুযায়ী ভারত সরকারের সমস্ত মন্ত্রক এবং বিভাগ ভিশন ইন্ডিয়া @ ২০৪৭-এর জন্য একটি তথ্য বা ডকুমেন্ট তৈরি করবে যাতে এই দশকের জন্য দীর্ঘমেয়াদি লক্ষ্য ও সময়সীমা এবং মাইলফলক গুলির সাথে সংশ্লিষ্ট ফলাফল চিহ্নিত করা যায়। গভর্নেন্স পরিকল্পিত ভিশন ইন্ডিয়া@ ২০৪৭-এর জন্য প্রয়োজনীয় পরিকাঠামোগত ও প্রশাসনিক সংস্কারের পরামর্শ দেওয়ার বিষয়ে ১৫ জানুয়ারি, ২০২২ সেক্টরাল বিশেষজ্ঞ শিক্ষাবিদ এবং বৈজ্ঞানিকদের সাথে প্রশাসনিক সংস্কার ও জন- অভিযোগ বিভাগ, ডিপার্টমেন্ট অফ অ্যাডমিনিসট্রেটিভ রিফর্মস অ্যান্ড পাবলিক গ্রিইভান্সেস একটি বৈঠকের আয়োজন করেছে। কেন্দ্রীয় বিজ্ঞান ও প্রযুক্তি মন্ত্রক এবং কর্মী, জন- অভিযোগ ও পেনশন মন্ত্রকের প্রতিমন্ত্রী ডক্টর জিতেন্দ্র সিং-এর পৌরোহিত্য এই বৈঠক অনুষ্ঠিত হবে।
কেন্দ্রীয় সচিবালয়ের সিদ্ধান্ত গ্রহণের বিষয় দক্ষতার পরিচয় থেকে শুরু করে ফাইল পড়ে থাকা কমানো, কাজের যৌক্তিকতা, জনপরিষেবায় স্বচ্ছতা প্রভৃতি বিষয় গুলি আলোচনায় উঠে আসবে।
মন্ত্রী গোষ্ঠীর প্রাক্তন সচিব থেকে শুরু করে, ডিপার্টমেন্ট অফ পার্সোনাল অ্যান্ড ট্রেনিং- প্রাক্তন সচিব সহ মোট ১৫ জন সেক্টর বিশেষজ্ঞ এই আলোচনায় অংশ নেবেন।
আইআইটি এবং আই আই এম এস- এর নির্দিষ্ট কয়েকজন অধিকর্তা উপস্থিত থাকবেন। এছাড়াও এই বৈঠকে ডিপার্টমেন্ট অফ অ্যাডমিনিস্ট্রেটিভ রিফর্মস অ্যান্ড পাবলিক গ্রিইভান্সেস-এর সচিব ভি শ্রীনিবাস এবং ইন্ডিয়ান ইনস্টিটিউট অফ পাবলিক অ্যাডমিনিস্ট্রেশন-এর মহা নির্দেশক ডক্টর এস এন ত্রিপাঠি ওই বৈঠকে যোগ দেবেন।
সেক্টরাল বিশেষজ্ঞদের সঙ্গে পরামর্শমূলক বৈঠকের পরই প্রশাসনিক সংস্কার এবং জন- অভিযোগ বিভাগের ভিশন ইন্ডিয়া@ ২০৪৭ প্রণয়ন করা হবে।
CG/ SB
(Visitor Counter : 98
সংস্কৃতিমন্ত্রক
দিল্লি 'বন্দে ভারত' নৃত্য উৎসবের গ্র্যান্ড ফিনালেতে হোস্ট করবে, ১৯ ডিসেম্বর ফাইনাল অনুষ্ঠিত হবে
এই প্রতিযোগিতায় ৭৩ টি দলের ৯৪৯ জন নৃত্যশিল্পী শীর্ষ সম্মান লাভের জন্য প্রতিদ্বন্দ্বিতা করবে
নতুন দিল্লি, ১৮ ডিসেম্বর, ২০২১
দিল্লি এবার সারা ভারত 'বন্দে ভারত' নৃত্য উৎসব এর গ্র্যান্ড ফিনালেতে হোস্ট করবে। নতুন দিল্লির জওহরলাল নেহরু স্টেডিয়াম অডিটোরিয়ামে আগামী ১৯ ডিসেম্বর গ্র্যান্ড ফিনালে অনুষ্ঠিত হবে। এই উৎসবের চূড়ান্ত পর্যায়ের প্রতিযোগিতায় দেশের চারটি অঞ্চল থেকে ৭৩ টি দলের মাধ্যমে ৯৪৯ নৃত্যশিল্পী অংশ নেবেন। প্রতিযোগীরা গ্র্যান্ড ফিনালেতে শীর্ষ স্থান পাওয়ার জন্য প্রচেষ্টা চালাবেন। বিজয়ীরা আগামী ২৬ জানুয়ারি সাধারণতন্ত্র দিবসের কুচকাওয়াজে তাদের পারদর্শিতা দেখানোর সুযোগ পাবেন। যে কুচকাওয়াজ কেবল ভারতে নয়, বিদেশেও সমাদৃত হয়ে রয়েছে।
দিল্লিতে আয়োজিত গ্র্যান্ড ফিনালেতে কেন্দ্রীয় সংস্কৃতি প্রতিমন্ত্রী শ্রীমতি মিনাক্ষি লেখি, পর্যটন প্রতিমন্ত্রী শ্রী অজয় ভাট, বিশিষ্ট নৃত্য, সংগীত ও চলচ্চিত্র শিল্পী শ্রীমতি ইলা অরুণ ছাড়াও বিশিষ্ট শিল্পীরা উপস্থিত থাকবেন। রানী খানম এবং তাঁর দল 'বন্দে ভারত' শিরোনামে একটি বিশেষ ভাবে কোরিওগ্রাফ করা নৃত্যানুষ্ঠান উপস্থাপনা করবেন। কিংবদন্তি নৃত্যশিল্পী তনুশ্রী শংকর এবং তার ট্রুপ এই উৎসবে নৃত্য পরিবেশন করবেন।
'বন্দে ভারত' প্রতিরক্ষা এবং সংস্কৃতি মন্ত্রকের এক অনন্য প্রয়াস। ভারতের স্বাধীনতার ৭৫ বছরের অঙ্গ হিসেবে এই উৎসবের আয়োজন করা হয়েছে। এর উদ্দেশ্য হচ্ছে, এই উৎসব ও প্রতিযোগিতার মাধ্যমে সেরা শিল্পীদের নির্বাচন করে তাঁদের আগামী ২৬ জানুয়ারি, ২০২২-এর সাধারণতন্ত্র দিবসের কুচকাওয়াজে অংশগ্রহণের সুযোগ করে দেওয়া।
এই প্রতিযোগিতায় অংশ নেওয়ার জন্য দেশের চারটি অঞ্চল থেকে ২০০ টি দল এবং ২,৪০০'র বেশি প্রতিযোগী যোগ দিয়েছিলেন। অঞ্চলভিত্তিক ফাইনাল প্রতিযোগিতা হয় কলকাতা, মুম্বাই, বেঙ্গালুরু এবং দিল্লিতে গত ৯ থেকে ১২ ডিসেম্বর। যেখানে ১০৪ টি দল তাঁদের নৃত্য প্রতিভা বিচারকদের কাছে তুলে ধরেন। এই প্রতিযোগিতায় শাস্ত্রীয় নৃত্য থেকে শুরু করে, লোক, আদিবাসী প্রভৃতি নৃত্য প্রদর্শন করা হয়। পরবর্তী পর্যায়ে ১০৪ টি দল থেকে ৭৩ টি দল কে নির্বাচিত করে ৯৪৯ জন প্রতিযোগীকে গ্র্যান্ড ফিনালেতে অংশগ্রহণের জন্য নির্বাচিত করা হয়। আগামী ১৯ ডিসেম্বর নতুন দিল্লির জওহরলাল নেহরু স্টেডিয়াম অডিটোরিয়ামে গ্র্যান্ড ফিনালে অনুষ্ঠিত হবে। সেখানে মোট ৪৮০ জন শিল্পীকে নির্বাচিত করা হবে।
সারা দেশজুড়ে 'বন্দে ভারত' নৃত্য প্রতিযোগিতা জেলা পর্যায়ে গত ১৭ নভেম্বর থেকে শুরু হয়েছিল। এই প্রতিযোগিতায় মোট ৩২৩ টি দলের ৩,৮৭০ জন প্রতিযোগী যোগ দেয়। সফল প্রতিযোগীরা জেলা পর্যায় থেকে পরবর্তীকালে রাজ্য পর্যায়ের নির্বাচিত হয়েছিল। রাজ্য পর্যায়ের প্রতিযোগিতায় ২০ টি ভার্চুয়াল ইভেন্টস ছিল। রাজ্য পর্যায়ের প্রতিযোগিতা ৫ দিন ধরে অনুষ্ঠিত হয়েছিল, যার সমাপ্তি হয়েছে গত ৪ ডিসেম্বর, ২০২১।
রাজ্য পর্যায়ের প্রতিযোগিতায় ৩০০ টি দলের ৩ হাজারেরও বেশি প্রতিযোগী নির্বাচিত হয়েছিলেন।
আগামী ১৯ ডিসেম্বর নতুন দিল্লিতে যে গ্র্যান্ড ফিনালে অনুষ্ঠিত হবে তা ফেসবুক এবং ইউটিউব এর মাধ্যমে সরাসরি সম্প্রচার করা হবে। এর ওয়েবসাইট নম্বর- vandebharatamnrityautsav.in
CG/SB
(Visitor Counter : 110
কৃষিমন্ত্রক
২০২০-২১ রবি মরসুমে ডাল, তৈলবীজ এবং গম সংগ্রহের কাজ পূর্ণ মাত্রায় চলেছে
নতুন দিল্লি, ৫মে, ২০২০
২০২০-২১ রবি মরসুমে ২,৬৮২ কোটি টাকা নূন্যতম সহায়ক মূল্যে ২,৬১,৫৬৫ মেট্রিক টন ডাল এবং ৩,১৭,৪৭৩ মেট্রিক টন তৈলবীজ সংগ্রহ করা হয়েছে। এতে ৩,২৫,৫৬৫ কৃষক উপকৃত হয়েছেন ।এর মধ্যে মধ্যপ্রদেশ, মহারাষ্ট্র, কর্ণাটক, রাজস্থান, উত্তরপ্রদেশ এবং হরিয়ানা ছয়টি রাজ্য ১ ও ২ মে, ১৪,৮৫৯ মেট্রিক টন ডাল এবং ৬৭০৬ মেট্রিক টন তৈলবীজ সংগ্রহ করেছে।
এ ছাড়াও,২০২০-২১ রাবি বিপণন মরসুমে এফসিআই মোট ১,৮৭,৯৭,৭৬৭মেট্রিক টন গম সংগ্রহ করেছে, যার মধ্যে ১,৮১,৩৬,১৮০ মেট্রিক টন গম কিনেছে তারা।
ইতোমধ্যে গ্রীষ্মকালীন ফসল রোপণের যে কাজ শুরু হয়েছে তার পরিসংখ্যান অনুযায়ী-
ধান: গত বছরের একই সময়ের ২৫.২৬ লক্ষ হেক্টর জমির তুলনায় এছর গ্রীষ্মে ৩৪.৮০ লক্ষ হেক্টর জমিতে ধান রোপণের কাজ শুরু হয়েছে।
ডাল: গত বছরের একই সময়ের ৫.৪৪ লক্ষ হেক্টর জমির তুলনায় এছর গ্রীষ্মে ৮.৭৭ লক্ষ হেক্টর জমিতে ডাল চাষের কাজ শুরু হয়েছে ।
প্রধান উৎপাদিত খাদ্যশস্য : গত বছরের একই সময়ের ৫.৪৯ লক্ষ হেক্টর জমির তুলনায় এছর গ্রীষ্মে ৯.১২ লক্ষ হেক্টর জমিতে প্রধান উৎপাদিত খাদ্যশস্যের চাষের কাজ শুরু হয়েছে।
তৈলবীজ: গত বছরের একই সময়ের ৭ লক্ষ হেক্টর জমির তুলনায় এছর গ্রীষ্মে ৮.৮৭ লক্ষ হেক্টর জমিতে তৈলবীজ চাষের কাজ শুরু হয়েছে।
ভারত সরকারের কৃষি, সহযোগী ও কৃষক কল্যাণ দপ্তর কোভিড-১৯ মহামারীর প্রভাবে লকডাউনের সময়ে প্রান্তিক কৃষক এবং কৃষিকাজের সুবিধার্থে বিভিন্ন ব্যবস্থা গ্রহণ করছে। ২৪ মার্চ থেকে আজ অবধি লকডাউন সময়কালে প্রধানমন্ত্রী কিষান সম্মান নিধি  প্রকল্পের আওতায় প্রায় ৯.০৬ কোটি কৃষক পরিবার উপকৃত হয়েছেন এবং এর জন্য ১৮,১৩৪ কোটি অর্থ ব্যয় হয়েছে।
(CG/SS
মানবসম্পদবিকাশমন্ত্রক
আগামী ১২ নভেম্বর দেশজুড়ে জাতীয় সাফল্য সমীক্ষা  অনুষ্ঠিত হবে
নতুন দিল্লি, ১০ নভেম্বর, ২০২১
কেন্দ্রীয় সরকার তিন বছর অন্তর তৃতীয়, পঞ্চম, অষ্টম এবং দশম শ্রেণীর ছাত্র-ছাত্রীদের জাতীয় সাফল্য সমীক্ষা -এর ওপর ভিত্তি করে এক বিশেষ নমুনা সংগ্রহের কর্মসূচি চালু করেছে। ২০১৭ সালে ১৩ নভেম্বর শেষ জাতীয় সাফল্য সমীক্ষা  অনুষ্ঠিত হয়। সেবার তৃতীয়, পঞ্চম এবং অষ্টম শ্রেণীর জন্য এই দক্ষতা বিকাশের মূল্যায়ণ অনুষ্ঠিত হয়েছিল।
এবছর সারা দেশে এনএএস-এর পরবর্তী পর্যায় অনুষ্ঠিত হবে আগামী ১২ নভেম্বর। কোভিড মহামারী চলাকালীন শিক্ষা গ্রহণের বাঁধা এবং তা কাটিয়ে উঠে নতুন পদ্ধতি অবলম্বন করে শিক্ষা গ্রহণের ক্ষেত্রে ছাত্র-ছাত্রীদের কতটা অগ্রগতি হয়েছে, তা এই সমীক্ষার মাধ্যমে স্পষ্ট হবে। শিক্ষামূলক গবেষণা ও প্রশিক্ষণের জাতীয় পর্ষদ  পরীক্ষার বিষয় চূড়ান্ত করবে। সংশ্লিষ্ট রাজ্য ও কেন্দ্রশাসিত অঞ্চলগুলির সহযোগিতায় সিবিএসই ছাত্র-ছাত্রীদের জাতীয় সাফল্যের সমীক্ষার বিষয়ে পরীক্ষা নেবে। সমস্ত কেন্দ্রীয় ও রাজ্য সরকারের বিদ্যালয়, সরকার পোষিত বিদ্যালয় এবং বেসরকারি বিদ্যালয়েও এনএএস ২০২১ অনুষ্ঠিত হবে। আশা করা যাচ্ছে, প্রায় ১.২৩ লক্ষ বিদ্যালয় এবং ৩৬টি রাজ্য ও কেন্দ্রশাসিত অঞ্চলের ৭৩৩টি জেলা থেকে ৩৮ লক্ষ ছাত্র-ছাত্রী এতে অংশ নেবে। তৃতীয় ও পঞ্চম শ্রেণীর জন্য ভাষা, গণিত এবং পরিবেশ বিজ্ঞান বিষয়ের ওপর এই জাতীয় সাফল্যের সমীক্ষা চালানো হবে। অন্যদিকে, অষ্টম শ্রেণীর জন্য ভাষা, গণিত, বিজ্ঞান ও সমাজ বিজ্ঞান এবং দশম শ্রেণীর জন্য ভাষা, গণিত, বিজ্ঞান, সমাজ বিজ্ঞান এবং ইংরেজি বিষয়ের ওপর এই পরীক্ষা নেওয়া হবে। বাংলা, ইংরেজি, হিন্দি সহ মোট ২২টি ভাষায় এই পরীক্ষা অনুষ্ঠিত হবে।
সুষ্ঠু ও নির্বিঘ্নে এই সমীক্ষার কাজ সম্পূর্ণ করতে ১ লক্ষ ৮২ হাজার ৪৮৮ জন ক্ষেত্রীয় পর্যায়ে পর্যবেক্ষক, ১ লক্ষ ২৩ হাজার ৭২৯ জন পর্যবেক্ষক, ৭৩৩ জন জেলা সমন্বয়কারী আধিকারিক ও জেলার নোডাল আধিকারিক এবং প্রতিটি রাজ্য ও কেন্দ্রশাসিত অঞ্চলে পৃথকভাবে নোডাল আধিকারিক নিয়োগ করা হয়েছে। পাশাপাশি, ১ হাজার ৫০০ জন পর্ষদ প্রতিনিধিকে এই সমীক্ষার কাজ সুষ্ঠুভাবে সম্পন্ন করতে জেলাস্তরে নিয়োগ করা হয়েছে। এবিষয়ে প্রতিটি ব্যক্তিকে প্রশিক্ষণও দেওয়া হয়েছে।
CG/SS/SKD/
(Visitor Counter : 227
তথ্যওসম্প্রচারমন্ত্রক
কেন্দ্রীয় তথ্য ও সম্প্রচার প্রতিমন্ত্রী শ্রী এল মুরুগান দুদিনের মহীশূর সফর করবেন
বেঙ্গালুরু, ২৮ আগস্ট, ২০২১
কেন্দ্রীয় তথ্য-সম্প্রচার প্রতিমন্ত্রী শ্রী এল মুরুগান দুদিনের কর্ণাটক সফরে আগামীকাল মহীশূর পৌঁছচ্ছেন। দেশের স্বাধীনতার ৭৫ বছর উপলক্ষে 'আজাদী কা অমৃত মহোৎসব'- এর অঙ্গ হিসেবে আঞ্চলিক আউট্রিচ ব্যুরোর মহীশূর ফিল্ড অফিসে তিনি তিনদিনের এক আলোকচিত্র প্রদর্শনীর উদ্বোধন করবেন।
এর পরে তিনি আকাশবাণী মহীশূরে সঙ্গীত শিক্ষকদের একটি ফোটো গ্যালারি পরিদর্শন করবেন।
পরদিন সকালে তিনি আকাশবাণী মহীশূর পরিদর্শনের আগে সুত্তুর মঠের জগদগুরু ডক্টর শিবরাত্রি রাজেন্দ্র মহাস্বামীজীর ১০৬ তম জন্ম জয়ন্তী অনুষ্ঠানে অংশ নেবেন। এরপর তিনি মহীশুরের জে এস এস কলেজ অফ আর্টস কমার্স এন্ড সাইন্স-এর কমিউনিটি রেডিও স্টেশনের উদ্বোধন করবেন।
CG/ SB
(Visitor Counter : 123
আবাসনএবংশহরাঞ্চলেরদারিদ্র্যদূরীকরণমন্ত্রক
পিএমস্বনিধি কর্মসূচিতে ৫ লক্ষের বেশি আবেদন জমা পড়েছে
নয়া দিল্লী, ১২ অগস্ট, ২০২০
পিএম স্ট্রিট ভেন্ডরস আত্মনির্ভরনিধি  কর্মসূচিতে ২ জুলাই ২০২০তে প্রক্রিয়া শুরু হওয়ার ৪১দিনের মধ্যে ঋণ মঞ্জুরি ১ লাখের বেশি এবং আবেদনের সংখ্যা ৫ লক্ষ ছাড়িয়ে গেছে।কোভিড১৮ লকডাউন পরবর্তী সময়ে সহজ শর্তে কার্যকরী মূলধন যাদের প্রয়োজন সেই স্ট্রিট ভেন্ডরদের মধ্যে পিএমস্বনিধি কর্মসূচি সাড়া ফেলেছে।
আবাসন ও নগর বিষয়ক মন্ত্রক আত্মনির্ভর ভারত অভিযানের অঙ্গ হিসেবে স্বনিধি কর্মসূচি শুরু করে। এর লক্ষ্য ১ বছরের মেয়াদে দশহাজার টাকা পর্যন্ত বিনা শর্তে শহর এবং সংলগ্ন অঞ্চলের প্রায় ৫০ লক্ষ স্ট্রিট ভেন্ডরদের ঋণ দেওয়া যাতে তারা কোভিড২৯ লকডাউনের পরে ব্যবসা শুরু করতে পারে।
সময়ে ঋণ শোধ করলে বছরে ৭%সুদ মকুব এবং ডিজিটাল লেনদেন করলে বছরে ১২০০টাকা পর্যন্ত নগদ ফেরত এবং ঋণের পরিমাণ বৃদ্ধির সুযোগ দেওয়া হবে।
পিএমস্বনিধি কর্মসূচির জন্য এইসব ছোট উদ্যোগপতিদের দরজায় ব্যাঙ্ককে পৌঁছে দেওয়া যার জন্য সরকারি বেসরকারি বাণিজ্যিক ব্যাঙ্ক, আঞ্চলিক গ্রামীণ ব্যাঙ্ক,সমবায় ব্যাঙ্ক,স্বনির্ভরগোষ্ঠী ব্যাঙ্ক ইত্যাদির পাশাপাশি নন ব্যাঙ্কিং আর্থিক সংস্থা এবং ক্ষুদ্রঋণদানকারী সংস্থাদের সামিল করা হয়েছে। আনুষ্ঠানিকভাবে শহর অর্থনীতির অঙ্গ করে তুলতে ডিজিটাল প্ল্যাটফর্মে ভেন্ডরদের যুক্ত করা একটি গুরুত্বপূর্ণ অংশ।
এই কর্মসূচির রূপায়ণকারী অংশিদার হল স্মল ইন্ডাস্ট্রিজ ডেভলপমেন্ট ব্যাঙ্ক অব ইন্ডিয়া।স্ট্রিট ভেন্ডরদের ঋণ দিতে উৎসাহিত করে তুলতে অণু ও ক্ষুদ্র উদ্যোগের জন্য ক্রেডিট গ্যারান্টি ফান্ড ট্রাস্টের মাধ্যমে ক্রমপর্যায়ভিত্তিক গ্যারান্টির নিশ্চয়তা দেওয়া হয়েছে।
স্ট্রিট ভেন্ডররা বেশিরভাগই খুব কম লাভে ব্যবসা করে।অণুঋণ সহায়তায় এইক্ কর্মসূচিতে এইসব ভেন্ডররা শুধুমাত্র স্বস্তি পাবেন তাই নয় তাদের আর্থিক অবস্থাও ভাল হবে।pmsvanidhi.mohua.org.in, ওয়েব পোর্টাল,এবং মোবাইল অ্যাপের ব্যবহারে এই কর্মসূচি সমাজের ওই অংশে পৌঁছবে ও সুবিধা পৌঁছে দেবে।
(CG/AP
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১০ জানুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৫১ কোটি ৯৪ লক্ষ টিকা দেওয়া হয়েছে।
দেশে সক্রিয় সংক্রমিতের সংখ্যা বর্তমানে ৭ লক্ষ ২৩ হাজার ৬১৯।
দেশে বর্তমানে করোনায় আক্রান্তের হার মোট আক্রান্তের ২.০৩ শতাংশ।
কোভিড মুক্তের হার বর্তমানে ৯৬.৬২ শতাংশ।
দেশে গত ২৪ ঘণ্টায় সুস্থ হয়েছেন ৪৬ হাজার ৫৬৯ জন। এর ফলে, সুস্থ হয়ে উঠেছেন ৩ কোটি ৪৫ লক্ষ ১৭২।
দেশে গত ২৪ ঘণ্টায় নতুন করে আক্রান্ত ১ লক্ষ ৭৯ হাজার ৭২৩ জন।
দৈনিক সংক্রমণের হার ১৩.২৯ শতাংশ।
সাপ্তাহিক সংক্রমণের হার ৭.৯২ শতাংশ।
এখনও পর্যন্ত নমুনা পরীক্ষা হয়েছে ৬৯ কোটি ১৬ লক্ষ।
সারা দেশে কোভিডের নতুন ভ্যারিয়েন্ট ওমিক্রনে আক্রান্ত হয়েছেন ৪ হাজার ৩৩ জন। এর মধ্যে সুস্থ হয়েছেন ১ হাজার ৫৫২ জন। পশ্চিমবঙ্গে ওমিক্রনে আক্রান্তের সংখ্যা ২৭। এর মধ্যে সুস্থ হয়েছেন ১০ জন। আন্দামান ও নিকোবর দ্বীপপুঞ্জে ওমিক্রণে সংক্রমিত ৩ জনই সুস্থ হয়ে উঠেছেন। আসামে ৯ জন ওমিক্রনে সংক্রমিত ব্যক্তিই সুস্থ হয়ে উঠেছেন।
CG/CB/SB
(Visitor Counter : 123
নারীওশিশুবিকাশমন্ত্রক
নির্ভয়া তহবিলের আওতায় অর্থ বরাদ্দ
নয়াদিল্লি, ১২ ডিসেম্বর, ২০১৯
নির্ভয়া তহবিলের আওতায় বিভিন্ন মন্ত্রক ও দপ্তরের পক্ষ থেকে মহিলাদের সুরক্ষা ও নিরাপত্তায় রাজ্য ও কেন্দ্রশাসিত অঞ্চলগুলিকে তহবিল বরাদ্দ ও তার সদ্ব্যবহার সম্পর্কে খতিয়ান প্রকাশ করা হয়েছে। প্রকাশিত খতিয়ান অনুযায়ী স্বরাষ্ট্র মন্ত্রকের পক্ষ থেকে পশ্চিমবঙ্গকে ৭ হাজার ৫৭০ লক্ষ ৮০ হাজার টাকা দেওয়া হয়েছে। এই টাকার মধ্যে ৩৯২ লক্ষ ৭৩ হাজার টাকা খরচ করা হয়েছে বলে রাজ্যের তরফ থেকে জানানো হয়েছে। রাজ্যসভায় আজ লিখিত জবাবে এই তথ্য দেন কেন্দ্রীয় মহিলা ও শিশু কল্যাণ মন্ত্রী শ্রীমতী স্মৃতি জুবিন ইরানি।
তিনি আরও জানান, মন্ত্রকের ক্ষমতাপ্রাপ্ত কমিটির এক বৈঠকে নির্ভয়া তহবিলের আওতায় রাজ্য ও কেন্দ্রশাসিত অঞ্চলগুলিতে ১০০ কোটি টাকা খরচ করে পুলিশ থানায় মহিলা হেল্প ডেস্ক স্থাপন ও তার মানোন্নয়নের বিষয়ে একটি প্রকল্প সম্পর্কে অবহিত করা হয়। এছাড়াও, কেন্দ্রীয় সরকারের পক্ষ থেকে মহিলাদের সুরক্ষা ও নিরাপত্তায় ‘ওয়ান স্টপ সেন্টার’ গড়ে তোলার জন্য পশ্চিমবঙ্গে অর্থ বরাদ্দ ও তার সদ্ব্যবহার সম্পর্কে কোনও খতিয়ান প্রকাশ করা হয়নি। তবে, সর্বজনীন মহিলা হেল্প লাইন কর্মসূচির জন্য পশ্চিমবঙ্গকে ৬২ লক্ষ ৭০ হাজার টাকা দেওয়া হলেও এই টাকা খরচের ব্যাপারে রাজ্যের তরফে মন্ত্রককে কিছু জানানো হয়নি।
SSS/BD/SB
(Visitor Counter : 54
প্রধানমন্ত্রীরদপ্তর
প্রধানমন্ত্রী গরিব কল্যাণে ৮ বছরের বিবরণ সকলের সঙ্গে ভাগ করে নিলেন
নয়াদিল্লী, ১৪ জুন, ২০২২
প্রধানমন্ত্রী শ্রী নরেন্দ্র মোদী বলেছেন, সরকার দরিদ্র ও প্রান্তিক মানুষের কল্যাণে সম্পূর্ণ উৎসর্গীকৃত। তিনি আরও বলেছেন, দরিদ্র মানুষের কাছে স্বচ্ছ উপায়ে কার্যকরীভাবে পরিষেবা পৌঁছে দেওয়া সুনিশ্চিত করতে সরকার সর্বদাই কাজ করেছে।
শ্রী মোদী MyGov ট্যুইট থ্রেড এবং তাঁর ওয়েবসাইট ও নমো অ্যাপ থেকে কয়েকটি নিবন্ধ সকলের সঙ্গে ভাগ করে নিয়েছেন।
ট্যুইটে প্রধানমন্ত্রী বলেছেন, “দরিদ্র মানুষের কাছে স্বচ্ছ উপায়ে ও কার্যকরীভাবে পরিষেবা পৌঁছে দেওয়া সুনিশ্চিত করতে আমাদের সরকার সর্বদাই কাজ করেছে। #8YearsOfGaribSeva
সরকার দরিদ্র ও প্রান্তিক মানুষের কল্যাণে সম্পূর্ণ উৎসর্গীকৃত। এই নিবন্ধগুলি #8YearsOfGaribSeva-য় সরকারের গুরুত্বপূর্ণ প্রচেষ্টাগুলির ওপরেই আলোকপাত করে।”
PG/BD/NS
(
অর্থমন্ত্রক
দ্রুত দাবিদাওয়া নিষ্পত্তির জন্য বিমা সংস্থাগুলির প্রধানদের সঙ্গে কেন্দ্রীয় অর্থমন্ত্রী শ্রীমতী নির্মলা সীতারামন
নতুন দিল্লি, ৫ জুন, ২০২১
কেন্দ্রীয় অর্থমন্ত্রী শ্রীমতী নির্মলা সীতারমন আজ ভিডিও কনফারেন্সের মাধ্যমে প্রধানমন্ত্রী গরীব কল্যাণ প্যাকেজ বিমা কর্মসূচির আওতায় কোভিড-১৯-এর বিরুদ্ধে লড়াইয়ে যুক্ত স্বাস্থ্যকর্মীদের বিমার সুযোগ-সুবিধা পৌঁছে দেওয়ার কাজের অগ্রগতির বিভিন্ন দিক নিয়ে বিমা সংস্থার প্রধানদের সঙ্গে পর্যালোচনা বৈঠক করেন। মহামারীর সময় প্রধানমন্ত্রী জীবন জ্যোতি বিমা যোজানার আওতায় বকেয়া দাবি-দাওয়ার দ্রুত নিষ্পত্তিতে তিনি জোর দেন। শ্রীমতী সীতারমন বিমার দাবি-দাওয়া মেটানোর বিষয়টিতে গুরুত্ব দিয়ে প্রয়োজনীয় নথিপত্র দ্রুত যাচাই করে তা অবিলম্বে মিটিয়ে দেওয়ার নির্দেশ দেন।
এই পর্যালোচনা বৈঠকে অর্থমন্ত্রীকে জানানো হয়, প্রধানমন্ত্রী গরীব কল্যাণ প্যাকেজের বিমা কর্মসূচির আওতায় ৪১৯টি দাবি-দাওয়ার সঙ্গে যুক্ত ২০৯ কোটি ৫০ লক্ষ টাকা মিটিয়ে দেওয়া হয়েছে। রাজ্যগুলির পক্ষ থেকে প্রয়োজনীয় নথিপত্র পাঠাতে বিলম্বের দরুন উদ্ভূত সমস্যার সমাধানে অর্থমন্ত্রী নতুন একটি ব্যবস্থা গড়ে তোলার পরামর্শ দেন। এই ব্যবস্থার মাধ্যমে জেলা শাসক এবং রাজ্যের নোডাল স্বাস্থ্য কর্তৃপক্ষের কাছ থেকে পাওয়া সার্টিফিকেট অনুযায়ী দ্রুত বকেয়া মেটানো সম্ভব। বিমা সংস্থা নিউ ইন্ডিয়া অ্যাসুরেন্স কোম্পানীর ভূমিকার প্রশংসা করেন শ্রীমতী সীতারমন। এই প্রসঙ্গে তিনি জানান, সংস্থাটি লাদাখে একটি বকেয়া মাত্র ৪ ঘন্টার মধ্যে নিষ্পত্তি করে দৃষ্টান্ত স্থাপন করেছে। এই ধরণের উদ্যোগ ভবিষ্যতেও জারি থাকা প্রয়োজন বলে তিনি অভিমত প্রকাশ করেন। অর্থমন্ত্রী রাজ্যগুলিকে স্বাস্থ্যকর্মীদের কোভিড জনিত মৃত্যুর ক্ষেত্রে অগ্রাধিকারের ভিত্তিতে তাদের প্রাপ্য দাবি-দাওয়া দ্রুত মিটিয়ে দেওয়ার জন্য প্রয়োজনীয় পদ্ধতি সরল করার নির্দেশ দেন।
বৈঠকে অর্থমন্ত্রীকে জানানো হয়, প্রধানমন্ত্রী জীবন জ্যোতি বিমা যোজনার আওতায় ২০২০-র পয়লা এপ্রিল মহামারীর সূচনার সময় থেকে ৪ লক্ষ ৬৫ হাজার দাবি-দাওয়ার ক্ষেত্রে ৯ হাজার ৩০৭ কোটি টাকা মিটিয়ে দেওয়া হয়েছে। এর প্রেক্ষিতে অর্থমন্ত্রী বিমা সংস্থাগুলিকে প্রাপ্য দাবি-দাওয়া মিটিয়ে দেওয়ার জন্য আরও সংবেদনশীল হওয়ার পরামর্শ দেন। প্রধানমন্ত্রী স্বাস্থ্য বিমা যোজনার আওতায় দাবি-দাওয়ার নিষ্পত্তির বিষয়েও অর্থমন্ত্রী খোঁজ-খবর নেন। এপ্রসঙ্গে তাঁকে জানানো হয়, গত ৩১ মে পর্যন্ত ৬২ হাজার ৬৬০টি দাবি-দাওয়ার প্রেক্ষিতে ১ হাজার ৬২৯ কোটি টাকা বিমা-ধারকদের মিটিয়ে দেওয়া হয়েছে।
প্রধানমন্ত্রী জীবন জ্যোতি বিমা যোজনা এবং প্রধানমন্ত্রী স্বাস্থ্য বিমা যোজনার আওতায় মহামারীর সময় দাবি-দাওয়ার দ্রুত নিষ্পত্তির ক্ষেত্রে যে সমস্ত পদক্ষেপ গ্রহণ করা হয়েছে শ্রীমতী সীতারমন তার প্রশংসা করেন। এর ফলে, বিমা সংস্থাগুলি ৩০ দিনের পরিবর্তে কেবল ৭ দিনেই দাবি-দাওয়া নিষ্পত্তির ব্যাপারে সক্রিয় হয়েছে। এমনকি, দাবি-দাওয়ার সঙ্গে যুক্ত নথিপত্রগুলি ই-মেল/অ্যাপের মাধ্যমে গ্রহণ করা হচ্ছে। রাষ্ট্রায়ত্ব ক্ষেত্রের বিমা সংস্থাগুলি চলতি মাস থেকে দাবি-দাওয়া মেটানোর ক্ষেত্রে এপিআই-ভিত্তিক অ্যাপ চালু করতে চলেছে। এছাড়াও, শীঘ্রই বিমার দাবি-দাওয়া সম্পর্কিত ফর্ম পূরণ প্রক্রিয়া আরও সরল করা হচ্ছে। এই ব্যবস্থাগুলির ফলে প্রয়াত বিমাধারক ব্যক্তির নমিনি দ্রুত প্রাপ্য অর্থ হাতে পাবেন এবং আর্থিক দিক থেকে তার কিছুটা রেহাই মিলবে।
CG/BD/AS
(Visitor Counter : 161
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লী, ১০ মে, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৯০ কোটি ৫০ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা ১৯ হাজার ৬৩৭
সুস্পষ্টভাবে করোনায় আক্রান্তের হার ০.০৫ শতাংশ
জাতীয় স্তরে সুস্থতার হার ৯৮.৭৪ শতাংশ
দেশে গত ২৪ ঘণ্টায় সুস্থ হয়েছেন ৩ হাজার ৪৪ জন, এরফলে মোট সুস্থতার সংখ্যা বেড়ে ৪ কোটি ২৫ লক্ষ ৬৩ হাজার ৯৪৯
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ২৮৮
দৈনিক ভিত্তিতে আক্রান্তের হার ০.৪৭ শতাংশ
সাপ্তাহিক ভিত্তিতে আক্রান্তের হার ০.৭৯ শতাংশ
এখনও পর্যন্ত নমুনা পরীক্ষা হয়েছে ৮৪ কোটি ১৫ লক্ষ ; দেশে গত ২৪ ঘণ্টায় নমুনা পরীক্ষার সংখ্যা ৪ লক্ষ ৮৪ হাজার ৮৪৩
CG/SS/NS
(Visitor Counter : 75
প্রধানমন্ত্রীরদপ্তর
প্রধানমন্ত্রী ‘বিটিং দ্য রিট্রিট’ অনুষ্ঠানের কয়েকটি মুহূর্ত সকলের সঙ্গে ভাগ করে নিয়েছেন
নয়াদিল্লি, ২৯ জানুয়ারি, ২০২৩
প্রধানমন্ত্রী শ্রী নরেন্দ্র মোদী ‘বিটিং দ্য রিট্রিট’ অনুষ্ঠানের কয়েকটি মুহূর্ত সকলের সঙ্গে ভাগ করে নিয়েছেন।
এক ট্যুইট বার্তায় প্রধানমন্ত্রী বলেছেন :
“আজ কিছু আগে অনুষ্ঠিত ‘বিটিং দ্য রিট্রিট’-এর কয়েকটি মুহূর্ত আপনাদের সকলের সঙ্গে ভাগ করে নিচ্ছি।”
PG/CB/DM/
(